cyanic-selkie/wikianc huggingface dataset:
Oscar Elías Biscet
I skrivende stund soner han en dom på 25 år for å ha kritisert cubanske myndigheter. Til tross for oppfordringer fra FN og Amnesty International, nekter fortsatt cubanske politikere å løslate han. For sin kamp for demokrati og mot urettferdighet, sammenlignes han ofte med Nelson Mandela. I 2007 ble han tildelt Presidentens frihetsmedalje, som er den største utmerkelsen en sivil kan få av den amerikanske regjeringen. Biscets afro-cubanske opphav har i tillegg til kritikk av Cubas ytringsfrihet også ført til kritikk av hvordan etniske minoriteter på øya behandles.
Kritikk av regjeringen
Biscet fullførte sin medisinske utdanning i 1985; det samme året begynte han å protestere mot cubanske myndigheter. Året etter var han også aktiv i kampen mot underbetalingen og de lange arbeidsdagene cubansk helsepersonell måtte gjennom. I 1994 ble en fil hos myndighetene åpnet om Biscet, hvor han ble stemplet som kontra-revolusjonær og «farlig». Biscet stiftet i 1997 Fundación Lawton de Derechos Humanos. Organisasjonen er i dag ulovlig på Cuba, men har allikevel tilhengere. Fundación Lawton de Derechos Humanos står også sterkt i andre land. Biscet er troende katolikk, og som pasifist har han avstått fra voldsbruk som et politisk virkemiddel.
Politisk of filosofisk syn
Henry David Thoreau, Mohandas Gandhi og Martin Luther King har alle gjort et sterkt inntrykk på Biscet, og han betrakter dem som sine forbilder.
Arrestasjonen i 1999
I 1997 begynte Biscet og flere andre cubanske leger en omfattende studie av abort-teknikker på sykehuset Hijas de Galicia. Under dette studiet, skulle det vise seg at mange cubanske mødre fortalte om hvordan deres spedbarn med vilje hadde blitt drept etter fødselen, og at dette ikke begrenset seg til dette ene sykehuset. Rapporten «Rivanol: A Method to Destroy Life», ble offentliggjort i april 1998. Dokumentene ble i juni 1998 sendt til cubanske myndigheter, sammen med et personlig brev til Fidel Castro om helsevesenets tilstand. Disse dokumentene ble etter hvert oversatt til engelsk og sendt til Genève i Sveits. Dokumentene ble dedikert til de 23 barna som druknet da båten «13 de Marzo» med vilje ble senket av cubanske politibåter.
Biscet ble arrestert 3. november 1999. Han ble sluppet løs 31. oktober 2002.
Arrestasjonen i 2002
I løpet av de 36 dagene med frihet han hadde mellom 31. oktober og 6. desember 2002, rakk han å skrive ferdig the Democratic Principles for Cuba og stiftet attpåtil Club for Friends of Human Rights, hvor cubanere kunne møtes og på fredelig vil organisere demonstrasjoner. Den 6. desember 2002, da han skulle møte andre aktivister i Matanzas, ble han sammen med mange andre aktivister arrestert av Cubas hemmelige politi. I kjølvannet av aktivistenes arrestasjon, ble ytterligere 20 journalister arrestert i mars 2003, under det som ble kjent som «Den svarte våren». Etter arrestasjonen i 2002, ble Biscet dømt til 25 års fengsel.
Nittedal kirke
Nittedal kirke er en langkirke fra 1869 i Nittedal kommune, Nedre Romerike prosti i Viken fylke.
Byggverket er i tre med plass til 375 personer. Kirken ble tegnet av Jacob Wilhelm Nordan og oppført av byggmester Gulbrand Johnsen fra Nes.
Kirken har blitt pusset opp flere ganger og idet takbekledningen (kobber) ble byttet en gang i tiden ble også minitårn som stod i hvert hjørne fjernet.
På samme plassen som kirken ble bygd stod det en middelalderkirke bygd i stein som ble kalt Dal kirke. Den er også omtalt som Olavskirken. De gamle murene er fortsatt bevart i 1 meters høyde og kan beskues under den nåværende kirken. Den gamle kirken var veldig lik Frogner kirke og hadde et våpenhus i tre som var bundet til kirkemuren. Middelalderkirken ble revet ett år før oppføringen av den nye trekirken.
Altertavlen som benyttes idag kommer fra middelalderkirken som de fikk i 1665.
Ostrogski-palasset
Ostrogski-palasset (polsk Pałac Ostrogskich, også kjent som Gniński-palasset – Pałac Gnińskich) er et palass i sentrum av Warszawa ved Tamka-gaten 41. Det huser i dag Frédéric Chopin-selskapet (Towarszystwo im. Fryderyka Chopina).
Historie
Palassområdet ble kjøpt av Kraków-kastelanen prins Janusz Ostrogski mot slutten av det 16. århundre, som planla å bygge et befestet slott der. Han bygget ferdig murene og kjellerne, men overga så området til Denhoff-familien, som i 1681 overga det igjen til Gniński-familien. Underkansleren Jan Gniński bestemte seg for å omdanne den påbegynte bygningen til et palass etter tegninger av Tylman van Gemeren. Palasset stod ferdig i andre halvdel av det 17. århundre.
På begynnelsen av 1700-tallet gikk palasset over til Zamoyski-ordinatenes familie (palasset ble senere kalt for «ordinatpalasset»). I 1771 tilhørte palasset Czapski-familien og senere Chodkiewicz-familien. I 1820 ble palasset kjøpt av politisekretæren Michał Gajewski, som i senere tid ombygde det. Også palassindret fikk nye funksjoner, og huset henholdsvis et lasarett, en gummifabrikk, Helsehuset og Institutt for bortglemte barn.
Marokkansk glasslange
Den trives på fuktige steder og finnes opp til 2200 meter over havet i Atlasfjellene. Arten er avhengig av løs jord ettersom den er delvis gravende. Den lever som regel i skog av atlasseder eller eik.
Wienbekkenet
Wien-bekkenet (tysk Wiener Becken, tsjekkisk og slovakisk Vídenská kotlina) er et sedimentbasseng mellom Alpene og Karpatene. Mer enn halvparten av Wienbekkenet ligger i Niederösterreich, mens resten er delt mellom Tsjekkia og Slovakia.
Det forholdsvis flate området er nokså langstrakt, og er 50 km bredt og 200 km langt.
Bekkenet er videre delt inn i:
Lavlandet Bor og Chvojnice-åsene kalles med et samlenavn Záhorská nížina (lavlandet Záhorie).
Uprisen
Uprisen - årets ungdomsbok er en norsk litteraturpris som arrangeres årlig av Foreningen !les. Prisen ble utdelt for første gang i 2007 og er ungdoms egen kåring av den beste norske skjønnlitterære ungdomsboka. Ungdom leser og skriver anmeldelser av bøker som blir publisert på uprisen.no. En nominasjonsjury på fem ungdommer nominerer fem bøker på bakgrunn av anmeldelsene. Disse fem bøkene leser juryklasser fra samtlige elleve regioner og kårer en vinnerbok. Hvert år deltar over 30 kritikerklasser, rundt 1,000 ungdommer og elleve juryklasser i kåringen.
Prisen deles ut hvert år under Norsk Litteraturfestival på Lillehammer.
Kong Gor
Kong Gor er en sagnkonge. Ifølge Orknøyingenes saga var han en høvding av finsk ætt som sammen med sin bror, Nor underla seg Norge i jakt på sin bortførte søster Goe. Da de to brødrene delte riket seg imellom fikk Gor alle øyene mens Nor fikk fastlandet. Gor er således stamfar til alle norsk sjøkonger, mens Nor er stamfar til innlandskongene. Det blir fortalt at deres arvinger kjempet ofte mot hverandre, og Norge ble fort stykket opp i mindre småriker. Beretningene om dette, «Hvordan Norge ble bebygd»» og «Norge funnet» (innledningen til Orknøyingenes saga), finnes i Flatøybok.
En «sjøkonge» var en konge uten land, en som reiste ut i viking og røvet til seg rikdom.
Pac-palasset
Pac-palasset (polsk Pałac Paca) er et palass i Warszawa ved Miodowa-gaten 15. En karakteristisk, halvsirkelformet port leder inn til palassets kvadratiske barokkbygning, som har én paviljong i hvert hjørne. Palasset huser i dag Polens helsedepartement.
Historie
Palasset ble reist mot slutten av det 17. århundre til fyrst Dominik Mikołaj Radziwiłł etter tegninger av Tulman van Gameren, og tilhørte Radziwiłł-familien frem til begynnelsen av det 19. århundre (med unntak av årene 1744–1759 da det tilhørte biskop Michał Załuski og hans bror Józef, og i årene 1762–1775 da det ble leid av Michał Fryderyk Czartoryski). Rundt 1757 ble nye bygg reist ved Miodowa-gaten etter tegninger av Jakub Fontana. Under Warszawaoppstanden av 1794 ble palasset delvis ødelagt. Under den prøyssiske okkupasjonen i årene 1807–1809 ble bygningen brukt som teater, brakke og lasarett.
General Pac deltok i novemberoppstanden, og fikk av den grunn i 1835 eiendommene sine konfiskert, sammen med palasset. Det ble senere ombygd innvendig under ledelse av Stefan Baliński. I årene 1848–1875 huset palasset Guvernementregjeringen, og i 1875–1939 – en domstol.
Palasset ble jevnet med jorden under andre verdenskrig, og ble gjenoppbygd i årene 1947–1951 etter tegninger av Czesław Konopka og Henryk Białobrzeski. Palassgårdselevasjonen fikk samme form som Marconi hadde tegnet den, mens hageelevasjonen en noe modifisert form av de opprinnelige tegningene til Tylman van Gameren.
Martin Hänggi
Martin Hänggi (født 17. mars 1968 i Davos, Graubünden) er en flerfoldig sveitsisk mester i hurtigløp på skøyter og representerte hjemlandet i 3 EM med sin EM debut i 2003 i Heerenveen. Han konkurrerer også på rulleskøyter og er også en tidligere ishockeyspiller for HC Davos, Lausanne HC, EHC Bülach, Uzwil, SC Herisau i Nasjonal-liga i Sveits og har spilt 276 seriekamper.
Personlige rekorder
Oppdatert pr 1. mai 2011
Internasjonale mesterskap
EM på skøyter deltatt 3 ganger
Sammenlagt i Verdenscupen
Oppdatert etter sesongen 2010/11.
Elen Roaldset
Elen Roaldset (født 17. februar 1944) er professor emerita i geologi ved Universitetet i Oslo, og fungerte som museumsdirektør ved Naturhistorisk museum i perioden 1999-2009.
Roaldset er utdannet ved Universitetet i Oslo med kvartærgeologi som spesialfelt under professor Ivan Th. Rosenqvist. Hun var leder for Ekebergutvalget som bidro til at 387 daa av Ekebergskråningen i 2008 ble vernet som naturreservat. Hun har vært styremedlem i Norsk Bergverksmuseum, Argilla AS, Global Geo Services ASA og Stiftelsen Jostedalsbreen Nasjonalparksenter. Hun har tidligere også vært forskningsdirektør i Norsk Hydro.
Brněnec
Brněnec (tysk: Brünnlitz) er en landsby i regionen Pardubice i Tsjekkia. Landsbyen har omkring 1,250 innbyggere.
Bosetningene Chrastová Lhota, Moravská Chrastová og Podlesí er administrative enheter i Brněnec.
Historie
Bosetningen Moravská Chrastová ble grunnlagt etter år 1200 av munker fra et kloster i Litomyšl rett ved en gammel handelsrute. Bosetningen er først nevnt i et dokument fra 1323.
Den første nedskrevne omtalen av Brněnec fines i et dokument fra 1557 som omtaler opprettelsen av dominionet Swojanow. I 1892 ble det gjort utbedringer på veien Bělá nad Svitavou. Arbeiderne fant da rester etter forhistoriske leirkrukker i nærheten av vertshuset Nová Amerika («Ny-Amerika»), én kilometer vest for Brněnec. Systematiske utgravninger på stedet i 1893 avdekket flere arkeologiske funn. En fjellside like ved, kjent som Jeskyně Čertovy, hadde tidligere også vist seg å inneholde spor etter tidligere bosetninger i kløfter og grotter.
Under arbeidet med jernbanen fra Praha til Brno fikk Brněnec sin egen stasjon på denne hovedlinjen. Dette satte fart i etableringen av mange nye industrielle foretak, slik som tekstilfabrikker rundt den store bedriften Daubek-møllen.
I 1930 hadde Brněnec kommune (inkludert de daværende distriktene Zářečí nad Svitavou, i dag en del av kommunene Březová nad Svitavou og Podlesí) 606 innbyggere. Av disse var 208 av tysk nasjonalitet. I 1939 hadde befolkningen falt til 490, som en direkte følge av tysk okkupasjon og påfølgende tsjekkisk tilbaketrekning.
På denne tiden strakte kommunen seg kun til den bøhmiske høyre side av elven Svitava. På den motsatte, moraviske side, fantes en uavhengig landsby ved navn Moravská Chrastová. Sammen med distriktene Chrastová Lhota og Půlpecen (i dag en del av Chrastavec kommune) hadde Moravská Chrastová i 1939 en befolkning på 1,143 og var dermed over dobbelt så stor som Brněnec.
Byen Brněnec utgjorde en del av den administrative regionen Politschka. Regionen hadde egen, lokal domstol. Etter at tyskerne annekterte Sudetenland ble byen innlemmet i Zwittau fylke.
I 1944 flyttet Oskar Schindler sin Deutsche Emailwarenfabrik (Tysk emaljevarefabrikk), sammen med en tilhørende fangeleir med 1,200 jødiske tvangsarbeidere fra Kraków til en ammunisjonsfabrikk han ervervet i Brněnec. Den jødiske arbeidsstokken unngikk på denne måten å bli transportert til tilintetgjørelsesleirene og ble frigjort 10. mai 1945.
I dag finnes det ca. 800 arbeidsplasser i byen Brněnec.
Frede Castberg
Frede Castberg (født 4. juli 1893 i Gjøvik, død 4. november 1977 i Oslo) var en norsk jurist som var professor ved Universitetet i Oslo. Frede Castberg var sønn av den radikale venstremannen Johan Castberg (1862–1926) og tok juridisk embetseksamen i 1914, juridisk doktorgrad i 1921 og ble professor i 1928.
Castberg var sentral i norsk rettsvitenskap og en av drivkreftene bak etablering av statsvitenskap som eget universitetsstudium. Under andre verdenskrig var Castberg en kortere tid arrestert av den tyske okkupasjonsmakten, ved løslatelsen flyktet han til Sverige. Castbergs hovedverk er Norges statsforfatning som første gang ble utgitt i 1935.
Juho Saaristo
Juho Julius Saaristo (1891–1969) var en finsk spydkaster.
Frede Castberg
Frede Castberg var rektor ved Universitetet i Oslo fra 1952 til 1957.
Juho Saaristo
I OL 1912 i Stockholm vant han gull i spydkast med begge hender, der lengdene til det beste kastet med henholdsvis venstre og høyre hånd ble lagt sammen. I tillegg tok han sølv i vanlig spydkast.
Frede Castberg
Liv
Han var sønn av sakføreren og den radikale Venstrepolitikeren Johan Castberg og Karen Kathrine Anker, og vokste opp i villaen Fredevik (som Johan Castberg bygget og oppkalte etter sønnen) på Gjøvik. Da faren ble utnevnt til sorenskriver på Toten i 1906, flyttet familien til sorenskrivergården på Kapp. Han ble gift med kusinen Ella Anker (1903–1974), og de ble foreldre til forfatter, journalist, keramiker og homoaktivist Sissel Castberg.
Juho Saaristo
Han deltok også i OL 1920 i Antwerpen, der han ble nummer fire.
Frede Castberg
Liv
I 1912 begynte Castberg å studere rettsvitenskap ved Universitetet i Kristiania. Han hørte forelesninger av blant andre Nikolaus Gjelsvik, Marcus Pløen Ingstad (romerrett) og Jon Skeie, og framhever den siste som «den universitetslærer som jeg syntes jeg uten sammenligning lærte mest av» I 1914 ble han cand. jur. Fra 1916 til 1917 studerte han statsrett og folkerett i Paris og fulgte forelesningene av juristen Louis Renault. Høsten 1917 tilbragte han i England. Fra 1918 til 1919 skrev han på sin doktoravhandling om grunnlovens paragraf 97, og etter å ha fullført avhandlingen dro han på en ny studiereise til Danmark og Tyskland. Han fikk doktorgraden i 1921.
I 1920 var Castberg universitetsstipendiat og holdt forelesninger om fredstraktatens bestemmelser om Folkeforbundet ved universitetet. I 1921 ble han ansatt som sekretær i Utenriksdepartementet. Fra 1922 virket Castberg også som konsulent i folkerett for departementet. Han kom til å beholde denne bistillingen i mange år, og leverte en rekke uttalelser over aktuelle spørsmål i norsk utenrikspolitikk. I 1928 ble han utnevnt til professor ved Universitetet i Oslo.
Under 2. verdenskrig
I begynnelsen av 2. verdenskrig måtte Castberg uttale seg om de folkerettslige sidene ved flere episoder under Norges nøytralitet. I ettertid mente han at den norske regjeringen i det store og hele hadde opptrådt korrekt i de konfliktene som oppsto omkring nøytraliteteten. Etter Altmark-affæren mente han at det tyske fangeskipet hadde hatt full rett til å passere Norges farvann, men «Altmark» burde etter nøytralitetsreglene ikke ha fått lov til å passere gjennom Bergen krigshavn.
Da tyske styrker invaderte Norge 9. april 1940 evakuerte Castberg familien først til Høland, og noen dager senere over grensen til Sverige. Han arbeidet en tid ved den norske legasjonen i Stockholm, men da kamphandlingene i Norge var over, vendte han og familien tilbake til Oslo. Her bisto han Stortingets presidentskap i folkerettslige spørsmål under riksrådsforhandlingene. Når han ble spurt uttalte han også sin mening for de NS-ledede departementene, og han hjalp privatpersoner eller selskaper, slik som Norges Rederforbund. 1. desember 1943 ble han arrestert av tyske politisoldater sammen med en rekke andre professorer og studenter ved universitetet. Han ble anbragt i interneringsleiren Berg og senere i Stavern. 14. desember ble han sluppet fri, vendte tilbake til Oslo og flyktet til Sverige fra Høland 31. januar 1944. Under hans opphold i Sverige ble hans bolig disponert av en norsk agent som jobbet for tyskerne. Han anmeldte til Stapo at «noen uvedkommende» hadde brutt seg inn i boligen. De to Stapo-betjentene møtte op og konkluderte med at ingen «uvedkommende» hadde vært der.
I januar 1945 ble Castberg fraktet med fly til England, først og fremst for å delta i den norske London-regjeringens Dumbarton Oaks-komite under ledelse av Carl Joachim Hambro. Komiteen skulle ta stilling til forslagene fra konferansen i Dumbarton Oaks i 1944, som ledet fram til etableringen av FN. 22. februar 1945 fløy han tilbake til Stockholm, hvor han ble værende til 18. mai.
Etter krigen
Fra 1952 til 1957 var Castberg universitetets rektor. Han gikk av som professor i 1963.
Fra 1960 var Castberg medlem av den europeiske menneskerettskommisjonen i Strasbourg. Han ble valgt inn som norsk medlem etter at Paal Berg gikk av.
Castberg i TV og radio
I 1966 holdt Castberg kåserier over sin livshistorie i NRK TV. Disse opptredenene gjorde Castberg mer kjent enn han noen gang hadde vært som professor. På 1970-tallet holdt han radioforedrag om teologiske emner som opptok ham, samt om prinsipielle spørsmål i norsk rett (ytringsfrihet, riksrett, Fellesmarkedet).
Utmerkelser
Han ble utnevnt til æresdoktor ved Uppsala universitet i 1959.
NM i ishockey 2004
NM i ishockey 2004 var det 65. norgesmesterskapet i ishockey.
vant sitt femte norgesmesterskap etter å ha vunnet finalen 4–3 i kamper mot.
Blood+
Blood+ var inspirert av anime-filmen Blood: The Last Vampire fra 2000, men inneholder bare noen få allusjoner og grunnelementer fra filmen.
Craig Gardner
Craig Gardner (født 25. november 1986) er en engelsk fotballtrener og tidligere fotballspiller som er førstelagstrener for Birmingham City FC.
Craig Gardner er den eldre broren til Aston Villa-spilleren Gary Gardner
Klubbkarriere
Gardnet ble født i Solihull, hans første klubb var Aston Villa. I 2010 dro han til Birmingham City. I 2011 dro han til Sunderland. 1. Juli 2014 komer han til West Bromwich Albion
Den 20. mai 2014 meldte han overgang fra Sunderland AFC til West Bromwich Albion FC, hvor han skrev under på en treårskontrakt.
Internasjonalt
Gardner har fjorten kamper og to mål for U21 landslaget.
Mauritanias sentralbank
Historie
Sentralbanken ble opprettet ved lov nr. 73-118 av 30. mai 1973, med endringer i 1974 og 1975.
Fra Mauritania selvstendighet fra Frankrike i 1960, til sentralbanken ble etablert, var Mauritania medlem av Den Vestafrikanske Pengeunionen (Union Monétaire Ouest Africaine — UMOA), forløperen til Sentralbanken for de vestafrikanske statene. De meldte seg ut av denne unionen for å vise sin uavhengighet.
Sentralbanksjef
Pr juli 2010 er Sid'Ahmed Ould Raiss sentralbanksjef. Han har vært sentralbanksjef siden 13. august 2009, og var før dette finansminister. Visesentralbanksjef er Mohamed Ould Menna Lemine Ould Hamon. Han har hatt denne stillingen siden oktober 2008.
Tidligere sentralbanksjefer har vært (årstall for inntredelse i parentes):
Slaget ved Agüi
Slaget ved Agüi ble utkjempet nær Ancud, Chiloé (Chile) 18. februar 1820 mellom chilenske patrioter og spanske rojalister, under den chilenske uavhengighetskrigen. Etter den vellykkede erobringen av Valdivia prøvde Thomas Cochrane å okkupere øygruppen Chiloé som var den siste høyborgen for spanierne i Chile. William Miller ble ilandsatt i forbindelse med dette oppdraget, men måtte trekke seg tilbake til skipet alvorlig såret i beinet og mistet 20 mann.
Greverud kirke
Greverud kirke er en kirke konstruert i en rektangulær (kubisk) form, fra 1967 i Nordre Follo kommune, Nordre Follo prosti i Viken fylke. Arkitekt er Harald Hille.
Byggverket er i betong og mur og har 300 plasser. Kirken har et franskinspirert barokkorgel fra 1991 levert av den svenske orgelbyggeren Knut Kaliff.
Megaron
Megaron (gresk: μέγαρον, «stor hall», fra megas, «stor»), flertall megara, er en klassisk arkitektonisk grunnform eller plantype for palassbygninger fra minoisk-mykensk kultur. Det er et kvadratisk eller rektangulært rom, vanligvis med fire søyler som bærer taket og med sidevegger som skyter fram og danner en portal. Fronten var en åpen portal med to søyler og hadde en sentralt, åpent ildsted som ble ventelert gjennom et rundt vindu, koøye, i taket. Det er antatt at herskeren i området, kalt for en wánax, senere anax, hadde sin trone plassert i rommet med ildstedet. På grunn av dette er hovedrommet også kalt for «tronerommet». Det var særskilt egeisk grunnet den åpne forstuen som vanligvis var støttet av søyler. Inngangen var det trekk som bidrar til å adskille megaronen, grunnet dens posisjon som var langs den kortere veggen slik at dybden var lengre enn bredden. Det var ofte mange rom rundt det sentrale megaron, slik som arkivrom, kontorer, rom for å presse olje, verksteder, kermaikkrom, helligdommer, og lager for varer som vin, olje, og hvete.
Megaron er en klassisk hustype i antikkens Hellas og blir av mange ansett som å være forløperen til cella i det doriske tempelet. En av de mest kjente megaronene er kongens store mottakshall i palasset i Tiryns. Hovedrommet her hadde en trone mot høyre vegg og et ildsted mellom fire minoiske tresøyler i midten. En annen er helten Odyssevs’ megaron, som er vel beskrevet i eposet Odysseen.
Samordna opptak
Samordna opptak (ofte forkortet SO) er en offentlig tjeneste for å administrere opptaket av nye studenter til norske universiteter, høgskoler og fagskoler. Tjenesten leveres av Direktoratet for høyere utdanning og kompetanse.
Historie
Høyere arbeidsledighet og en sterk vekst i antall søkere til høyere utdanning førte sommeren 1990 til et stort arbeidspress på de som administrerte de lokale opptakene. Mange søkte studieplasser flere steder i landet og lot være å frasi seg plasser når de fikk flere tilbud. Etterfylling av nye studenter fra ventelistene pågikk utover høsten etter at undervisningen hadde startet. Det var også mye dobbeltarbeid i at flere saksbehandlet de samme papirene/vitnemålene for opptak til studier som helt eller delvis hadde like kvalifikasjonskrav og poengutregningsregler.
Et utvalg startet SO som et prosjekt i 1991 med effektivisering som mål. Prosjektet samlet frem til 1994 inn individbasert informasjon fra de lokale opptakene for utarbeidelse av statistikk. Samme år la styringsgruppen for samordna opptak frem sine forslag til innstillingen «Nasjonal opptaksmodell» (NOM), og i september besluttet departementet å iverksette NOM for regional høgskolesektor i henhold til styringsgruppens forslag. Fra 1995 (1997 for universitetsstudiene) ble opptaksrangeringen sentralisert i SO slik at hver søker maksimalt fikk ett tilbud om plass i første opptaksrunde. Søknadsskjemaet ble i 1999 gjort nettbasert, og fra 2008 var papirsøknaden avskaffet. Fra ca. 2000 ble vitnemål overført fra datasystemene i videregående skoler slik at saksbehandling og poengutregning kunne skje mer automatisk og få en presumptivt høyere kvalitet.
For en utfyllende fremstilling av utviklingen av Samordna opptak, se «Samordna opptak: Gevinst for hvem og hvordan», (side 134–159) av Arild Jansen og Einar S. Løvdal i «Gevinstrealisering og offentlige IKT-investeringer», Leif Skiftenes Flak (red.), Universitetsforlaget 2012.
Om det samordna opptaket
SO åpner hvert år 1. februar et felles søknadsskjema. Søknadsfristen er 15. april mens noen grupper har frist 1. mars. På søknaden føres inntil ti prioriterte studieønsker. Rundt 20. juli kjøres hovedopptaket hvor ingen får tilbud om plass til mer enn ett studium – sitt høyest prioriterte studieønske som han/hun er kvalifisert til og har nok poeng til etter en «stable match»-algoritme. Studier med flere søkere enn plasser får ventelister (køer). Senere på sommeren og høsten tas flere inn derfra dersom mange nok fra hovedopptaket faller fra. Studier med for få søkere deltar i opptak på «Ledige studieplasser» (det som tidligere het «Restetorget»). Der kan nye søkere melde seg 20. juli og utover og senere få tildelt ledige studieplasser etter «først til mølla»-prinsippet. Samordna opptak tar kun opp til grunnstudier – for opptak til andre og tredje år søker man lokalt til hvert lærested.
For effektivisering av opptaket er det også innført felles opptaksregelverk for lærestedene, og de fleste søkerne saksbehandles kun hos ett lærested. Opptaksregelverket gir likevel rom for forskjellige poengregler og kvalifikasjonskrav på en del studier.
For eksempel gir en god matematikkarakter fra videregående skole bedre uttelling på ingeniør- enn på språkstudier. Noen studier har også krav til fag på vitnemålet og krav til karakterer, f.eks. i studiene for å bli grunnskolelærer og sykepleier. Regelverket åpner også for bruk av opptaksprøver på noen studier. For å nå politiske mål benyttes i en viss grad kvotering og tilleggspoeng av bestemte grupper. For eksempel avsettes et visst antall IT-studieplasser til kvinner, noen få studier avsetter flere plasser til søkere med nord-norsk tilknytning og nær halvparten av studieplassene som tilbys gjennom Samordna opptak, er avsatt til søkere som er 21 år eller yngre.
Noen tall
I 2007 søkte 92 750 personer studieplass gjennom Samordna opptak. Av disse sendte 76 936 nødvendig dokumentasjon og 69 529 var kvalifiserte. Av de som fikk tilbud om plass i hovedopptaket, fikk to av tre tilbud på sitt høyeste prioriterte ønske. Alle universiteter og vel 40 høgskoler deltar i SO. De tilbyr til sammen rundt 1200 mulige studievalg.
I 2016 søkte 132 021 personer høyere grunnutdanning gjennom Samordna opptak. Dette er cirka 4000 flere søkere enn i 2015, det vil si en økning på 3,2 %.
William Edward Barclay
William Edward Barclay (født 14. juni 1857, død 30. januar 1917) var en engelsk fotballtrener. Han var Everton FCs første manager, og var også Liverpool FCs første manager sammen med klubbsekeretær John McKenna.
Egil Clausen
Egil Hagen Clausen (født 23. juni 1982 i Oslo) er en norsk musiker og låtskriver.
William Edward Barclay
Barclay hadde en kort tid i Everton og ledet dem i deres 22 første kamper. Da majoriteten av de ansatte i Everton forlot Anfield ble han igjen og var med på og stifte en ny klubb, Liverpool.
Egil Clausen
Egil Clausen er en norsk multiinstrumentalist som spiller for en rekke band/artister og humorister. Han har vært frontfigur i bandet Garden State som i 2008 slapp singelen «Make You Smile». Clausen har jobbet med artister som Siri Nilsen, Angelina Jordan, Morgan Sulele, Freddy Kalas og komikere som Kristian Valen (Raskere enn sitt eget beste), Bye & Rønning (Bye & Rønning redder verden), Anne-Kat Hærland og Åsleik Engmark. I 2016 var han kapellmester på oppsetningen Märtha - The Musical på Latter i Oslo og i 2018 var han kapellmester på forestillingen "Tre Elefanter i Rommet" med Hege Schøyen, Linn Skåber og Cecilie Steinman Neess. Egil Clausen er bror til artist Magnus Clausen, bedre kjent som Morgan Sulele.
Han har skrevet låter for flere norske artister som Katzenjammer, Marit Larsen og Siri Nilsen, datter av Lillebjørn Nilsen.
William Edward Barclay
Under hans ledelse rykket Liverpool opp til 1. divisjon i 1893/94-sesongen, men klubben rykket ned igjen sesongen etter. Men i sin siste sesong som manager i klubben i 1895/96 rykket de opp igjen.
Han har også vært formann i klubben og jobbet for det engelske fotballforbundet, The Football Association.
Saunders Island
Saunders Island kan vise til:
Koreastredet
Koreastredet eller Koreasundet er sundet mellom Sør-Korea og Japan og danner en forbindelse mellom Østkinahavet og Japanhavet i det nordvestre Stillehavet.
Geografi
Stredet er delt av øygruppen Tsushima i en vestre og en østre kanal. Den østre kanalen har navnet Tsushimastredet. Den vestlige kanalen er dypere, opptil 227 meter dyp, og smalere enn Tsushimastredet.
Havstrømmer
En del av Kuroshiostrømmen passerer gjennom stredet. Det er en varm havstrøm som også kalles for Tsushimastrømmen. Den kommer fra de japanske øyene og passerer gjennom Japanhavet før den blir delt av Sakhalin og fortsetter inn i det nordlige Stillehavet via stredet nord for Hokkaidō og inn i Okhotskhavet nord for Sakhalin nær Vladivostok. Vannmassen er svært variabel på grunn av det lave saltnivået i havene sørøst for Korea og Kina.
Økonomi
Stredet er viktig for internasjonal skipstrafikk. Både Sør-Korea og japan har lagt begrensninger på sine territorielle krav i området, til tre nautiske mil fra kysten, for å sikre fri passasje for trafikk.
En rekke passasjerbåter trafikkerer stredet. Kommersielle fergeruter går fra Busan i Sør-Korea til japanske havner som Fukuoka, Tsushima, Shimonoseki og Hiroshima. Ferger trafikkerer også mellom øygruppen Tsushima og Fukuoka samt den sørkoreanske øya Jeju og det sørkoreanske fastlandet. I tillegg kommer fergetrafikk mellom Busan, Japan og Kina.
Historie
Det siste store slaget i Den russisk-japanske krigen 1904-1905 var et sjøslag 27.-28. mai 1905 i Koreastredet, kalt slaget ved Tsushima.
Tunnel
Det diskuteres muligheter for en undersjøisk tunnel mellom Japan og Korea, ikke ulik Kanaltunnelen mellom Storbritannia og Frankrike. For Japan er en slik tunnell spesielt interessant ettersom det vil gjøre det lettere å transportere gods gjennom Korea til Russland og videre til Europa.
Issoria
Issoria er en slekt av sommerfugler som regnes tilunderfamilien Heliconiinae i den artsrike familien flikvinger (Nymphalidae).
Utseende
Middelsstore (vingespenn ca. 50-60 millimeter), oransje og svarte sommerfugler. Forvingen er trekantet med litt innbuktet ytterkant. Oversiden er oransje med godt skilte (ikke forbundet med streker), rundede svarte flekker. Bakvingens innerste del er brunlig. Undersiden av bakvingen har mange store, sølvfargede flekker.
Levevis
De fleste av artene har larver som lever på fioler (slekten Viola).
Utbredelse
Sølvkåpen (Issoria lathonia) er vidt utbredt i den palearktiske sone. De øvrige artene i Issoria i snever forstand er afrikanske. Underslekten Kuekenthaliella er utbredt i det nordlige Asia.
Bobo Moreno
Moreno vokste opp med musikk og en stefar (Bo Stief) var en kjent dansk bassist. Han debuterte i 1988 og har bl.a. turnert med Sanne Salomonsen, medvirket på et av D-A-Ds album, og medvirket i Hair på Betty Nansen Teatret i 1996. Han har også både opptrådt og spilt inn album med Bo Stief og resten av gruppen Chasing Dreams fra 1990 til 1996.
Sitt gjennombrudd fikk han i 1993 med duoen Peaches & Bobo, med blant annet amerikanske Peaches Lavon. Albumet Simple Emotions blev produsert av Rugsted & Kreutzfeldt og blev bra mottatt i både platebutikker og på radiostasjoner i Danmark.
I 1998 var han stedfortreder for Peter Thorup i Niels Jørgen Steens ministorband The A-Team, som åpnet Copenhagen Jazzfestival. Dette ble starten på et lengre samarbeid. Han har også opptrådt med Tivolis Bigband, Radioens Bigband, Ib Glindemand, Klüvers Big Band og Monday Night. Han har også tunert med TCB Band, The Sweet Inspirations og Memphis Boys.
Norgesbesøk
I 2010 sang han sammen med Klüvers Big Band og Marius Neset på Kongsberg Jazzfestival der de fremførte sitt Rolling Stones prosjekt.
Grunntekst
Benevnelsen «grunntekst» signaliserer at originalteksten har gått tapt, slik at det er grunnteksten (en mer elle mindre nøyaktig avskrift eller "kopi") som benyttes som utgangspunkt for studier og oversettelse til andre språk.
Ordet brukes spesielt om tekstene til Bibelen, slik vi kjenner dem på originalspråkene hebraisk og arameisk (Det gamle testamente) og på gresk (Det nye testamente). De fleste moderne bibelutgaver er oversatt direkte fra grunntekstene. Men disse er altså ikke det samme som originaltekstene. Det pågår derfor et kontinuerlig vitenskapelig arbeide med å "bestemme" hvilke grunntekster som antas å ligge nærmest originalteksten.
Strukturalisme
Strukturalisme er en hovedsakelig litterær analyseform som skal forklare individuell handling ved hjelp av bakenforliggende strukturelle forhold som ikke nødvendigvis kan analyseres empirisk, kun antas teoretisk.
Strukturalistiske analyser tar utgangspunkt i sosiale forhold, hendelsesforløp eller myter, for å forklare hvordan latente konfliktlinjer kan bli manifeste. Koblingen mellom bakenforliggende strukturer og observerbare fenomener foretas ved å anta at mennesker tenker i binære opposisjoner, eller i polariteter mellom ulike interesser som står i opposisjon til hverandre, for eksempel langs en høyre–venstre-akse i politikken.
Tankegangen kan tilbakeføres til Platon og Aristoteles, men moderne strukturalisme forbindes med Claude Lévi-Strauss' epistemologiske modeller, Talcott Parsons' systemteorier og Karl Marx' politisk-normative teori om utbytting.
Strukturalisme innen kunst og arkitektur
Begrepet strukturalisme har også vært benyttet om kunst og arkitektur. Innen arkitekturen refererer begrepet til en retning som vokste frem på midten av 1900-tallet, som en reaksjon mot den funksjonalismen som var toneangivende i første del av 1900-tallet, og som arbeidsfellesskapet stod i spissen for Congrès Internationaux d'Architecture Moderne (CIAM). Etter hvert begynte stadig flere arkitekter å hevde at CIAM og deres likesinnede utviklet en kald og menneskefiendtlig arkitektur. Det var arkitekten Herman Hertzberger som i 1966 introduserte selve begrepet strukturalisme innen arkitekturen, i forbindelse med at han presenterte sitt bidrag til en konkurranse om et nytt rådhus i den nederlandske byen Valkenswaard i Brabant.
Osteklokke
Osteklokke er en klokke til å sette over sterkt luktende ost og til å sette over ost for at den ikke skal tørke. Osteklokker kan også forhindre at insekter eller mikroorganismer kan komme til osten.
Osteklokker kan ha rektangulært eller rundt tverrsnitt, og de har gjerne et tilhørende fat som er tilpasset klokkens form. Osteklokker kan være laget av glass, keramikk, metall og i senere tid også av plast.
Gunnar Flikke
Gunnar B. Flikke (født 3. november 1947 i Steinkjer) er en norsk pressemann. Han var sjefredaktør i Adresseavisen fra 1989 til 2006.
Flikke arbeidet som reporter i Adresseavisen fra 1974 til 1987, og tiltrådte i februar 1988 stillingen som sjefredaktør i billedbladet NÅ. Han ble hentet tilbake til Adresseavisen i august samme år, hvor han ble ansatt som sjefredaktør, en stilling han formelt tok over 1. februar 1989. Frem til 1. januar 1997 delte han sjefredaktøransvaret med Kjell Einar Amdahl, som hadde hovedansvar for den politiske dekningen.
I Flikkes tid utviklet Adresseavisen seg fra å være en ren papiravis til en multimedieorganisasjon som publiserer papiravisen Adresseavisen, nettavisen adressa.no, Radioadressa og TV-adressa. Flikke hadde også ansvaret for Adresseavisens overgang til tabloidformat, som skjedde 16. september 2006. I 2006 ble han strategisk rådgiver for mediehusets styre.
Flikke har vært nestleder for Norsk Presseforbund, styremedlem i NRK 2010-2014, leder for Trondhjems journalistforening og leder for Trøndelag Redaktørforening. Han har vært i styreleder for Trondheim Symfoniorkester og var sekretær for Selskabet for Trondhjems Bys Vel i over 30 år.
Gunnar Flikke er far til filmregissør Yngvild Sve Flikke
Ragni Piene
Ragni Piene (født 18. januar 1947 i Oslo) er en norsk matematiker, kjent for sine bidrag innen algebraisk geometri.
Hun studerte til cand.mag. (1969) og cand.real. (1972) ved Universitetet i Oslo, og Ph.D. fra Massachusetts Institute of Technology med avhandlingen Plücker Formulas veiledet av Steven Kleiman (1976). Hun har virket ved Matematisk institutt, UiO som førsteamanuensis (1979-86), professor (1987-). Hun ble første kvinnelige medlem av Den internasjonale matematikerunionens eksekutivkomité i 2002. Hun er datter av matematikeren Kay Waldemar Kielland Piene.
Peter Minuit
Peter Minuit (født mellom 1580 og 1594 i Wesel i det daværende hertugdømme Kleve i nåværende Nordrhein-Westfalen i Tyskland, død 5. august 1638 på Saint Kitts, Saint Kitts og Nevis) var Det hollandske vestindiske kompanis stattholder i kolonien Ny-Amsterdam i Nord-Amerika. Han er først og fremst kjent for kjøpet av Manhattan den 24. mai 1626 fra den lokale indianerstammen lenapene.
Minuit var født i det tyske Wesel, men nedstammet fra vallonske religionsflyktinger fran De spanske Nederlandene. Etter å ha blitt avsatt fra sin lederstilling i den nederlandske kolonien, gikk Minuit inn i svensk tjeneste, og grunnla i 1638 kolonien Nya Sverige på den nordamerikanske østkysten.
To svenske skip, Kalmar Nyckel og Fogel Grip, seilte med Minuit som kaptein inn i området ved dagens Wilmington i Delaware. Nederlenderne hadde gjort krav på dette siden Henry Hudsons reise i 1609, og ved å grunnlegge en svensk koloni her, la Minuit også grunnlaget for en konflikt mellom nederlendere og svensker som skulle pågå i sytten år, inntil Peter Stuyvesant tok kontroll over Fort Christina, oppkalt etter dronning Christina av Sverige, som lå der Christina River munner ut i South River. Minuit valgte stedet fordi det utgjorde et naturlig stopp for indianerne, som kom nedover elven i kano for å selge pels og skinn. I dag står det et minnesmerke der Minuit steg i land, og en kopi av skipet Kalmar Nyckel har Wilmington som hjemmehavn.
Poul Johannesen
Poul Johannesen, også kjent som Páll fangi (norsk oversettelse: «Pål fange»), var en færøysk straffedømt som levde på 1600-tallet.
Han ble født som bondesønn på Sunnanágarði i Mikladalur på Kalsoy, trolig omkring 1620–1622. Han ble anklaget for å ha drept sin far, så drapsanklagen og flere anklager om småkriminalitet, som svindel, ble for første gang tatt opp på vårtinget i Tórshavn den 17. mars 1656. Saken fortsatte ved tingsamlingene den 30. august og 17. september samme år. Den 9. juni 1657 ble han dømt til fengsel og straffarbeid i København.
Han rømte hele tre ganger fra Skansen i Tórshavn, før han nådde at blive sent til Danmark, og bodde så lenge som et helt år i fjellene på Kalsoy. Han forsøkte til slutt å ro til Norge alene i en liten båt, men uvær tvang ham til å gjøre vendreis til Færøyene. Han ble til slutt innbragt av sysselmannen. Sysselmannen brukte en stor krok (brukt til hvalfangst), og hektet denne i ryggen på Poul, som forsøkte å svømme vekk. Alle rømningsforsøkene gjorde at han ble kjent som Páll fangi, «Pål fange».
En av båtene til Klaksvíkar Róðrarfelag, «Páll fangi», er oppkalt etter ham. Den ble ferdigstilt i 2001.
Fritt Ords Pris
Fritt Ords Pris, også omtalt som Fritt Ord-prisen, er en årlig utmerkelse gitt av den private stiftelsen Fritt Ord. Den er Stiftelsen Fritt Ords høyeste utmerkelse, og deles ut i mai, i tilknytning til markeringen av Norges frigjøring i 1945.
Fritt Ord deler også ut prisen Fritt Ords honnør.
Peace at Last
Peace at Last er et musikkalbum av a1-medlemmet Mark Read, utgitt i 2009.
Karen Jo Fields
Karen Jo Fields (født 7. desember 1973 i Oslo) er en norskamerikansk artist i sjangrene pop- og visemusikk.
Hun har norsk mor, mens faren var amerikansk cherokeeindianer. Faren var musiker, og Fields vokste derfor opp i et musikalsk hjem, først i Arizona i USA, deretter i Oslo.
Maldivene under Sommer-OL 2000
Maldivene under Sommer-OL 2000. Fire sportsutøvere, to menn og to kvinner fra Maldivene deltok i to sporter, friidrett og svømming under Sommer-OL 2000 i Sydney. Det var fjerde gangen Maldivene deltok i et sommer-OL, de vant ikke noen medalje.
Karen Jo Fields
I ungdomstiden begynte Fields å synge, spille gitar og piano, samt skrive egne tekster. I 1995 spilte hun inn en demo, og da Christer Falck, innehaver av en platebutikk i Oslo, fikk høre denne, bestemte han seg for å gi ut plate med henne. Da han i 1999 vant realityserien Robinsonekspedisjonen brukte han til manges overraskelse pengene nettopp på å produsere Karen Jo Fields' første album. Albumet, Embrace Me, ble utgitt på det nystartede plateselskapet Frode Records i november 2000. Det fikk gode kritikker, og solgte til slutt 7500 eksemplarer etter en noe treg start i platebutikkene.
I 2001 medvirket Fields på syv av elleve sanger på multiartisten John «John-John» Bruseths album J.L. Seagull. I denne tiden hadde hun også gjesteopptredener på album med både Muzzlewhite og Minor Majority.
Fields' andre album, Chase The Blue, kom i oktober 2003. Albumet fikk svært gode anmeldelser, og solgte også bra. Første uken gikk det rett inn på tolvteplass på de norske salgslistene. Tittelsporet, samt singelen «Let's Talk About Love», ble store radio-hiter samme høst.
Karen Jo Fields har vært gift to ganger. Hun skilte seg i 2005 fra den franske konditoren Sebastien Seynaeve. Hun har skrevet flere sanger på eks-mannens morsmål, fransk.
Flanke
Flanke kan vise til:
Kolbotn kirke
Kolbotn kirke er en kirke konstruert i en rektangulær form, fra 1932 på Kolbotn i Nordre Follo kommune, Nordre Follo prosti i Viken fylke. Kirken ble innviet 28. august 1932.
Gauss-ekspedisjonen
Gauss-ekspedisjonen (1901–1903) var den første tyske ekspedisjonen til Antarktis. Den ble ledet av den erfarne polarforskeren og geologiprofessoren Erich von Drygalski. Ekspedisjonens formål var å undersøke det antarktiske kontinentet sør for Kerguelen.
Ekspedisjonsskipet «Gauss» avreiste fra Kiel sommeren 1901. En liten gruppe ble stasjonert ved Kerguelen, mens resten av ekspedisjonen fortsatte videre sørover. Drygalski avla Heard Island en kort visitt og frambrakte den første omfattende vitenskapelige informasjonen om øyas geologi, flora og fauna.
Til tross for at «Gauss» lå fastfrosset i isen i 14 måneder, fram til februar 1903, oppdaget ekspedisjonen nytt land i Antarktis: Keiser Wilhelm II Land med vulkanen Gaussberg.
Ekspedisjonen vendte hjem til Kiel i november 1903. Drygalski utga en beretning om reisen og publiserte 20 bind med vitenskapelige resultater.
Litteratur
Drygalski, E. (1991) The German South Polar Expedition, 1901-3. Erskine Press. ISBN 1-85297-031-6
Werner Müller
Wilhelm Werner Müller (født 1. juni 1946 i Essen, død 15. juli 2019 ) var en tysk næringslivsleder og politiker. Han var næringsminister i Gerhard Schröders første regjering mellom 1998 og 2002, men uten partitilknytning. Müller var leder av representantskapet i Deutsche Bahn.
Donaukneet
Donaukneet (ungarsk: Dunakanyar) er betegnelsen på en del av Donau nord for Budapest i det nordlige Ungarn.
Armas Taipale
Armas Rudolf Taipale (født 27. juli 1890 i Helsingfors, død 9. november 1976 i Åbo) var en finsk diskoskaster som deltok i de olympiske leker 1912 i Stockholm, 1920 i Antwerpen og 1924 i Paris.
Hans fremste meritt var gullmedaljen i henholdsvis ett- og tohånds diskoskast under OL 1912 i Stockholm. Han kom på tiendeplass i kulestøt under Sommer-OL 1920 i Antwerpen og fire år senere under Sommer-OL 1924 i Paris kom han på trettendeplass i diskos.
Donaukneet
Donau gjør etter Esztergom noen buktninger før den i en relativt rett vinkel trenger gjennom Visegrád- og Börzsönyfjellene. Langs denne delen av Donau ligger noen av de mest besøkte byene i Ungarn (for eksempel Esztergom, Visegrád og Szentendre). For kunstnere har de vakre landskapene alltid vært attraktive. I Zebegény bodde blant annet den ungarske maleren István Szõnyi (1894–1960).
Autodesk Inventor
Autodesk Inventor er et 3D parametrisk historiebasert DAK-program (Dataassistert konstruksjon) for mekanisk konstruksjon laget av den USA-baserte programvareprodusenten Autodesk. Det konkurrerer med andre DAK-systemer som SolidWorks, Pro/ENGINEER, og Solid Edge. Det ble introdusert i 1999, flere år etter de andre 3D DAK-systemene. Inventor er designet for å fungere på Windows-baserte PC-er for å modellere, lage tekniske tegninger og teste store og komplekse mekaniske konstruksjoner.
Utgivelsesdatoer og navn
De første utgavene av Autodesk Inventor ble utviklet med kodenavn tatt fra bil-modeller. Fra og med Inventor 11 har alle versjonene kodenavn hentet fra berømte oppfinnere og vitenskapsfolk. Her er en liste av alle Inventorversjonene med utgivelsesdato og kodenavn:
Woody Allens filmografi
Woody Allen er en amerikansk regissør, forfatter, skuespiller, jazz-musiker, komiker og dramatiker. Han har bidratt til mange prosjekter som enten forfatter, regissør, skuespiller eller en kombinasjon av de tre.
Allen er også forfatter for fire skuespill for scenen, inkludert sketsjer for Broadway revue From A to Z og Broadway produksjonene Don't Drink the Water (1966) og Play It Again, Sam (1969). Hans første film var komedien What's New Pussycat? fra 1965 som har med Allen som både forfatter og fremfører. Hans bebut som regissør var filmen fra 1966 med navnet What's Up, Tiger Lily? som er en dramatisk japansk spionfilm som ble re-dubbed til Engelsk med en helt ny, komisk dialog.
I tillegg til arbeid innenfor komikk, har Allen også opptrådt som seg selv i mange dokumentarer og andre arbeider innenfor fakta, inkludert Stanley Kubrick: A Life in Pictures, Wild Man Blues og The Concert for New York City. Han har også vært subjektet i to dokumentarer om ham selv, To Woody Allen, From Europe with Love i 1980 og Woody Allen: A Life in Film i 2001. Han har også skrevet til et antall TV serier tidligere i hans karriere inkludert The Tonight Show Starring Johnny Carson som gjesteskuespiller.
Filmer
I Kreditert som produsent.
Regnitz
Regnitz er en elv i Bayern i Tyskland og er en av sideelvene til Main fra venstre med en lengde på 58 kilometer. Elven har sitt utspring der elvene Rednitz og Pegnitz renner sammen i byen Fürth, og derfra renner Regnitz nordover gjennom byene Erlangen og Forchheim før den munner ut i Main ved byen Bamberg.
Små deler av Regnitz nær Bamberg er en del av Main-Donaukanalen, som knytter Main til elven Donau.
Woody Allens filmografi
Filmer
II Forfatter av filmen/spillet med samme navn, som filmen er basert på.
Annihilator
Annihilator er et canadisk thrash metal-band som ble stiftet i 1984.
Maldivene under Sommer-OL 2004
Maldivene under Sommer-OL 2004. Fire sportsutøvere, to menn og to kvinner fra Maldivene deltok i to grener, friidrett og svømming under Sommer-OL 2004 i Athen. Det var fjerde gangen Maldivene deltok i et sommer-OL, de vant ikke noen medalje.
Liste over bykunst i Molde
Det følgende er en oversikt over kunst i det offentlige rom i Molde. Listen inkluderer statuer, byster, skulpturer og minnesmerker.
HELP Forsikring
HELP Forsikring AS er et forsikringsselskap i Norge som spesialiserer seg på advokatforsikring. Selskapet har kontorer i Oslo, Stockholm og København og har 250 ansatte.
William X. Kienzle
William X. Kienzle (født 11. september 1928 i Detroit i Michigan, død 28. desember 2001) var en katolsk prest og senere kriminalforfatter. Han ble presteviet i 1954 men forlot prestekallet  i 1974, i stor grad for å kunne gifte seg, og på grunn av uenighet med kirkens avvisning av fraskiltes anledning til gjengifte. Han ble redaktør av et tidsskrift i Minneapolis og flyttet senere til Texas, der han ble direktør for Center for Contemplative Studies ved University of Dallas.